open-index/open-wikipedia-markdown huggingface dataset:
Hedda Hopper

**Heda Hoper** (, tikrasis vardas *Elda Furry*, 1885 m. gegužės 2 d. Holideisbergas, JAV – 1966 m. vasario 1 d. Los Andželas, JAV) – amerikiečių aktorė ir aukštuomenės gyvenimo paskalų apžvalgininkė.

## Biografija
1916 m. Heda Hoper debiutavo nebyliajame filme „Širdžių mūšis“ („The Battle of Hearts“). Per ateinančius 12 metų ji pasirodė daugiau kaip 120-yje filmų, daugiausia atlikdama aukštuomenės damų vaidmenis. XX a. 4-ojo dešimtmečio viduryje jos kino karjerai pradėjus smukti, H. Hoper nusprendė ieškoti naujų pajamų šaltinių, nes tuo metu ji jau buvo išsiskyrusi su vyru. H. Hoper gavo puikią galimybę, kai „Los Angeles Times“ jai pasiūlė vadovauti paskalų skilčiai „Hedos Hoper Holivudas“, kuri pradėta spausdinti 1938 m. vasarį. Kitais metais Dž. Kjukoro filme „Moterys“ („The Women“) ji vaidino paskalų apžvalgininkę. H. Hoper darė paskalų apžvalgininkės karjerą, dažnai susiremdama su kitu šios srities autoritetu – paskalų apžvalgininke Luela Parsons.

H. Hoper palaikė ryšius su politikais Dž. Makarčiu, H. Hjusu, R. Reiganu, Dž. E. Huveriu, V. R. Herstu. Norėdama įtikti V. R. Herstui, 1941 m. ji bandė užkirsti kelią O. Velso filmo „Pilietis Keinas“ pasirodymui. H. Hoper aktyviai bendradarbiavo su Dž. Makarčiu ir R. Reiganu.

1939–1942 m. CBS, o 1950 m. – NBC kanalu H. Hoper vedė radijo laidą „Hedos Hoper šou“. 1960 m. specialiojoje H. Hoper vadovaujamoje televizijos laidoje „Hedos Hoper Holivudas“, kurią transliavo NBC, ji subūrė daug įžymybių; laidoje dalyvavo: L. Bol (sena H. Hoper draugė), F. Bušmenas, L. Mineli, Dž. Kasavetis, R. Kamingsas, M. Deivis (tai buvo paskutinis jos pasirodymas viešumoje), V. Disnėjus, Dž. Geinor, B. Houpas, H. Leng, E. Perkinsonas, D. Reinolds, Dž. Stiuartas ir G. Svenson.

H. Hoper mirė tą pačią dieną kaip ir Basteris Kytonas, su kuriuo ji vaidino filmuose „Pavogti brangakmeniai“ („The Stolen Jools“, 1931), „Kalbėk paprasčiau“ („Speak Easily“, 1932) ir garsiajame B. Vailderio filme „Saulėlydžio bulvaras“ („Sunset Boulevard“, 1950), kur ji vaidino save pačią.

## Filmografija
* H. Hoper filmografija

## Išnašos
Kuluenė

**Kuluenė** () – upė Brazilijoje, Mato Groso valstijoje; kairysis Šingu intakas (Amazonės baseinas). Prasideda Azulo kalnuose, netoli Teles Pireso ištakų, į pietvakarius nuo Paranatingos. Teka į šiaurės rytus per Brazilijos plokščiakalnį. Vaga labai vingiuota. Įteka į Šingu ties Pontal do Šingu ūkiu.

Didžiausi intakai: Konto de Magaljanešas, Sete de Setembras, Tanguras, Kuliseu.

Kuluenės baseine sudarytos Ubavavių, Parabuburių, Naruvotu indėnų teritorijos.

## Šaltiniai
Ronuras

**Ronuras** () – upė Brazilijoje, Mato Groso valstijoje; kairysis Šingu intakas (Amazonės baseinas). Prasideda aukštumose į šiaurės vakarus nuo Paranatingos. Teka į šiaurę, šiaurės rytus per Brazilijos plokščiakalnį. Vaga labai vingiuota. Įteka į Šingu ties Fransa Morenos kaimu.

Didžiausi intakai: Fon den Štaineno upė (kairysis), Žatoba, Tamitatoala (dešinieji).

Baseinas retai apgyvendintas, daugiausia indėnų. Žemupys patenka į Šingu nacionalinį parką.

## Šaltiniai
Tamitatoala

**Tamitatoala** () arba **Batovi** (*Rio Batovi*) – upė Brazilijoje, Mato Groso valstijoje; dešinysis Ronuro intakas (Amazonės baseinas). Prasideda Azulo aukštumose kiek į šiaurę nuo Paranatingos. Teka į šiaurę siauru baseinu (tarp Žatobos ir Kurisevos upių) per Brazilijos plokščiakalnį. Vaga labai vingiuota. Įteka į Ronurą prie pat šio santakos su Šingu.

Baseinas retai apgyvendintas, daugiausia indėnų. Aukštupyje sudaryta Marišal Rondono indėnų teritorija, žemupys patenka į Šingu nacionalinį parką.

## Šaltiniai
Suja Misu

**Suja Misu** () – upė Brazilijoje, Mato Groso valstijoje; dešinysis Šingu intakas (Amazonės baseinas). Prasideda Ronkadoro kalnuose, į vakarus nuo Ribeiraun Kaskaleiros. Teka į šiaurę, žemupyje į šiaurės vakarus per Brazilijos plokščiakalnį. Vaga labai vingiuota. Įteka į Šingu piečiau Diauaruno kaimo.

Didžiausias intakas – Paranaiba (kairysis).

Baseinas retai apgyvendintas, daugiausia indėnų. Žemupyje teka per Vavi indėnų teritoriją, Šingu nacionalinį parką.

## Šaltiniai
Lazdynų baseinas

**Lazdynų baseinas** – vienintelis 50 metrų ilgio baseinas Vilniuje. Pastatytas Senojo Lazdynų baseino vietoje.

## Istorija
2017 m. nutarta griauti Senąjį Lazdynų baseiną, o jo vietoje pastatyti naują 50 m baseiną su 25 m papildomu baseinu šuoliams į vandenį. Sudaryta 25,9 mln. € sąmata.

2019 m. statybų rangovas bankrutavo, statybos įšaldytos. 2020 m. statybas perėmė „Panevėžio statybos trestas“.

2023 m. vasario 15 d. baseinas atidarytas. Atidarymo ceremonijoje dalyvavo Vilniaus meras Remigijus Šimašius, buvęs Lietuvos prezidentas Valdas Adamkus.

## Techniniai duomenys
Sportinis 50 m ilgio, 10 takų baseinas. Baseino gylis reguliuojamas ir gali būti pritaikytas baseino daliniam atskyrimui priklausomai nuo reikmių. Šalia baseino įrengta 1000 sėdimų vietų žiūrovams.

Sportinis 25 m ilgio baseinas turi šuolių į vandenį tramplynus ir bokštus, bei 200 sėdimų vietų žiūrovams.

## Šaltiniai

## Nuorodos
* Lazdynų baseinas
Neemias Queta

**Neemijašas Ešdrašas Barboza Keta** (, g. ) – Portugalijos krepšininkas, žaidžiantis NBA lygoje besivaržančioje Bostono „Celtics“ komandoje. Bostono ekipa su juo pasirašė dvipusę sutartį, todėl pagal sutarties sąlygas jis dalinasi laiką tarp Bostono „Celtics“ ir NBA G lygos klubo Meino „Celtics“.

2021 m. NBA naujokų biržoje jis buvo pasirinktas 39-uoju šaukimu ir tapo pirmuoju kada nors pašauktu portugalų krepšininku. 2021 m. gruodžio 17 d. sužaidė pirmąsias savo rungtynes ir tapo pirmuoju Portugalijos piliečiu, kada nors žaidusiu NBA.

2023 m. rugsėjo 19 d. Keta pasirašė dvipusę sutartį su „Celtics“ klubu.

Atstovavo Portugalijos jaunimo rinktinėms.

## Statistika

### NBA
#### Reguliarusis sezonas

|-
| style="text-align:left;"| 
| style="text-align:left;"| Sakramentas
| 15 || 0 || 8.0 || .447 ||  || .647 || 2.1 || .4 || .1 || .5 || 3.0
|-
| style="text-align:left;"| 
| style="text-align:left;"| Sakramentas
| 5 || 0 || 5.7 || **.667** ||  || .000 || 2.2 || .2 || .0 || .4 || 2.4
|-
| style="text-align:left; background:#afe6ba;"| 
| style="text-align:left;"| Bostonas
| 28 || 0 || 11.9 || .644 ||  || .714 || **4.4** || **.7** || **.5** || **.8** || **5.5**
|-
| style="text-align:left;"| 
| style="text-align:left;"| Bostonas
| **62** || **6** || **13.9** || .650 ||  || **.754** || 3.8 || **.7** || .3 || .7 || 5.0
|- class="sortbottom"
| style="text-align:center;" colspan="2"| Karjera
| 110 || 6 || 12.2 || .627 || — || .713 || 3.6 || .7 || .3 || .7 || 4.7

#### Atkrintamosios varžybos

|-
| style="text-align:left; background:#afe6ba;"| 2024
| style="text-align:left;"| Bostonas
| 3 || 0 || **4.5** || .667 ||  ||  || **1.0** || .0 || .0 || **.3** || 1.3
|-
| style="text-align:left;"| 2025
| style="text-align:left;"| Bostonas
| **4** || 0 || 3.3 || **.833** ||  ||  || 0.5 || **.5** || **.3** || .0 || **2.5**
|- class="sortbottom"
| style="text-align:center;" colspan="2"| Karjera
| 7 || 0 || 3.7 || .778 ||  ||  || 0.7 || .3 || .1 || .1 || 2.0

### Universitetas

|-
| style="text-align:left;"| 2018–19
| style="text-align:left;"| Juta
| **35** || **35** || 27.1 || .614 || .400 || .565 || 8.9 || 1.6 || .7 || 2.4 || 11.8
|-
| style="text-align:left;"| 2019–20
| style="text-align:left;"| Juta
| 22 || 20 || 26.7 || **.624** || **1.000** || .670 || 7.8 || 1.9 || .4 || 1.7 || 13.0
|-
| style="text-align:left;"| 2020–21
| style="text-align:left;"| Juta
| 29 || 29 || **30.0** || .559 || .000 || **.707** || **10.1** || **2.7** || **1.1** || **3.3** || **14.9**
|- class="sortbottom"
| style="text-align:center;" colspan="2"| Karjera
| 86 || 84 || 28.0 || .594 || .375 || .646 || 9.0 || 2.0 || .7 || 2.5 || 13.2

## Apdovanojimai ir pasiekimai
### NBA

* NBA čempionas (2024 m.)

## Išnašos

## Nuorodos
* Neemias Queta profilis „Basketball Reference“
Jonas Bergstedt

**Jonas Zohorė Bergštetas** (, g. 1991 m. liepos 6 d.) – Danijos krepšininkas.

## Karjera
J. Bergštetas pradėjo savo karjerą Danijos krepšinio lygoje besivaržančioje Hiorsolmo „49ers“ komandoje.

2012 m. krepšininkas prisijungė prie Kėdainių „Nevėžio“ komandos, tačiau spalį perėjo į Engomio „ETHA“.

2022 m. jis prisijungė prie Šiaulių „Šiauliai“ komandos.

## Nacionalinė rinktinė
Nuo 2015 m. Europos krepšinio čempionato jis atstovauja Danijos vyrų krepšinio rinktinei.

## Išnašos
Komandante Fontora

**Komandante Fontora** () – upė Brazilijoje, daugiausia Mato Groso valstijoje; dešinysis Šingu intakas (Amazonės baseinas). Prasideda Ronkadoro kalnuose, Mairavacedės indėnų teritorijoje. Teka į šiaurę per Brazilijos plokščiakalnį. Vaga labai vingiuota. Pačiame žemupyje teka Paros valstija.

Didžiausias intakas – Ribeiraun Pretas (dešinysis).

Baseinas retai apgyvendintas, daugiausia indėnų. Upė pavadinta 1913 m. jos baseiną tyrinėjusio Otavijo Guzmauno de Fontoros (*Otávio Gusmão de Fontoura*) garbei.

## Šaltiniai
Gabriel Lundberg

**Gabrielis Ifeanjis „Ifė“ Liundbergas** (, g. 1994 m. gruodžio 4 d.) – nigeriečių kilmės Danijos krepšininkas. G. Liundbergas laikomas vienu geriausių Danijos krepšininkų.

Po sėkmingų varžybų Zieliona Guros komandoje VTB lygoje ir Danijos rinktinės pergalės prieš Lietuvą Ifė Liundbergas pakviestas į Maskvos „CSKA“. 2022 m. dėl Rusijos invazijos į Ukrainą nutraukęs sutartį su Maskvos „CSKA“, prisijungė prie Finikso „Suns“ komandos.

Danijos rinktinės žaidėjas.

## Pasiekimai
* 2025 m. Adrijos lygos čempionas.
* 2022 m. Italijos krepšinio supertaurės čempionas.
* 2021 m. VTB Vieningosios lygos čempionas.
* 2021 m. visos PLK komandos narys.
* 2021 m. Lenkijos krepšinio taurės čempionas.
* 2021 m. Lenkijos krepšinio taurės naudingiausias žaidėjas.
* 2020 m. Lenkijos krepšinio supertaurės čempionas.
* 2020 m. FIBA tarptautinės taurės čempionas.
* 2016 m. Danijos krepšinio lygos čempionas.

## Išnašos
Freskas

**Freskas** ( 'gaivioji upė') – upė Brazilijoje, Paros valstijoje; dešinysis Šingu intakas (Amazonės baseinas). Prasideda Matauno kalnuose valstijos pietuose, Kajapų indėnų teritorijoje. Teka į šiaurę, šiaurės vakarus Brazilijos plokščiakalnį. Vaga labai vingiuota. Įteka į Šingu ties San Felis do Šingu miestu.

Didžiausias intakas – Riozinjas (kairysis).

Baseinas retai apgyvendintas, daugiausia indėnų. Beveik visas baseinas patenka į Kajapų indėnų teritoriją.

## Šaltiniai
Danny Green (krepšininkas)

**Danielis Ričardas „Denis“ Grinas jaunesnysis** (, g. ) – buvęs JAV krepšininkas.

2009 m. NBA naujokų biržoje jį 46-uoju šaukimu pasirinko Klivlando „Cavaliers“. 2013 m. NBA finalo rungtynėse D. Grinas pasiekė NBA rekordą kaip daugiausiai tritaškių pataikęs per finalo seriją (23). Kitą sezoną jis laimėjo NBA čempionatą su San Antonijo „Spurs“ komanda.

2019 m. vienintelį savo sezoną su Toronto „Raptors“ jis laimėjo antrąjį NBA čempiono titulą, o 2020 m. vienintelį savo sezoną su Los Andželo „Lakers“ iškovojo trečiąjį. 

2023 m. vasario 15 d. Denis Grinas pasirašė sutartį ir grįžo į Klivlando „Cavaliers“. 2023 m. rugsėjo 13 d. pasirašė sutartį su Filadelfijos „76ers“, tačiau lapkričio 1 d. Filadelfijos ekipa atsisakė jo paslaugų. 

Perimetro gynyba pasižymintis Grinas per visą savo karjerą NBA labai svarbus abiejose aikštės pusėse, o 2016–2017 m. sezone pirmą kartą buvo išrinktas į simbolinę antrąją NBA gynybos komandą.

2024 m. spalio 10 d. žaidėjas pranešė apie krepšinio karjeros pabaigą.

## Statistika

### NBA
#### Reguliarusis sezonas

#### Atkrintamosios varžybos

## Išnašos

## Nuorodos

* Danny Green profilis „Basketball Reference“
Mes nesusituokę!

**Mes nesusituokę!** () – 1952 m. JAV kino almanachas, romantinė komedija. Režisierius – Edmund Goulding, prodiuseris ir scenarijaus autorius – Nunnally Johnson. Pagrindinius vaidmenis atliko Victor Moore, Ginger Rogers, Fred Allen, Marilyn Monroe, David Wayne, Eve Arden, Paul Douglas, Eddie Bracken ir Mitzi Gaynor.

## Siužetas
Penkios sutuoktinių poros be galo nustemba sužinojusios, kad iš tikrųjų jie nesusituokę. Taikos teisėjas, pirmininkavęs jų vestuvėms, neturėjo galiojančios licencijos. Po penkerių metų sužinojusi naujienas, kiekviena pora turi nuspręsti, ar susituoks dar kartą. Radijo laidų vedėjai Stivas (*Steve*) ir Ramona negali dar labiau nekęsti vienas kito; bet ar tai reiškia, kad jie turėtų eiti skirtingais keliais? Anabelė (*Annabel*), neseniai karūnuota Misis Misisipė, turi įvairesnių problemų.

## Aktoriai

* Victor Moore – Melvin Bush, taikos teisėjas
* Ginger Rogers – Ramona Gladwyn
* Fred Allen – Steve Gladwyn
* Marilyn Monroe – Annabel Jones Norris
* David Wayne – Jeff Norris
* Eve Arden – Katie Woodruff
* Paul Douglas – Hector Woodruff
* Eddie Bracken – Willie Fisher
* Helene Stanley – Mary
* Mitzi Gaynor – Patricia 'Patsy' Reynolds Fisher
* Louis Calhern – Freddie Melrose
* Zsa Zsa Gabor – Eve Melrose
* James Gleason – Duffy
* Paul Stewart – Attorney Stone
* Jane Darwell – ponia Bush
* Lee Marvin – Pinky
* Gloria Talbott – mergina sapnuose
* Richard Buckley – radijo prodiuseris H. D. Graves

## Garso takelis

## Kritikų atsiliepimai
B. Krauteris iš „The New York Times“ rašė: „Apie ponus Džonsoną (*Johnson*) ir Goldingą (*Goulding*) reikia pasakyti, kad jie buvo žaismingi ir pateikė ypatingą pramogą, kuri šiais metais yra viena linksmiausių“. Remdamasi penkiomis recenzijomis, vertinimų apibendrinimo svetainė „Rotten Tomatoes“ filmui suteikė 40 % reitingą.

## Nuorodas
* Filmas „Mes nesusituokę!“ (YouTube kanalas, anglų k.)

## Išnašos
Velnias ir Dešimt Dievo įsakymų

**Velnias ir Dešimt Dievo įsakymų** () – 1962 m. Prancūzijoje sukurta komedija, kurią sudaro 7 atskiri epizodai.

## Turinys

Epizodas 1. Žeromas, senas vienuolyno ūkvedys, nuolatos keikiasi ir mini Dievo vardą. Neapsikentusios vienuolės nusprendžia jį paskųsti vyskupui, kad šis atvertų Žeromą arba jį atleistų. Jiems susitikus paaiškėja, kad vykupas ir Žeromas vaikystėje buvo geriausi draugai ir abu krėtė išdaigas, kurias dabar gėda prisiminti.

Epizodas 2. Dėl brangaus vėrinio Fransuaza pasiduoda turtuolio Filipo vilionėms, tačiau dovaną radęs jos vyras Žoržas nusprendžia šį padovanoti kitai moteriai.

Epizodas 3. Naujokas jėzuitas Denis palieka ordiną, kad atkeršytų už savo sesers savižudybę jos suteneriui ir kvaišalų pardavėjui. 

Epizodas 4. Į nuošalią fermą atvykęs vyras pareiškia esąs Dievas. Jis priverčia vaikščioti paralyžiuotą senelį, palengvina paskutines mirštančios močiutės valandas, tačiau netrukus atvyksta jo ieškantys psichiatrinės ligoninės slaugytojai.

Epizodas 5. Studentas Pjeras, kurio santykiai su tėvais itin įtempti, iš savo tėvo sužino, kad jo tikroji motina yra žinoma teatro aktorė Klarisa. Pjeras vyksta pas ją norėdamas susipažinti, tačiau susiduria su moters vilionėmis ir nusprendžia verčiau likti su jį užauginusia pora.

Epizodas 6. Iš darbo atleidžiamas banko tarnautojas Didjė apiplėšimo metu pripildo plėšiko lagaminą pinigais, vėliau jį paseka, įsilaužia į butą ir pavagia pinigus. Vagis jį taip pat suseka ir abu vyrai galiausiai nusprendžia pasidalyti pinigus, tačiau jų lagamine nebėra.

Epizodas 7. Epizodo 1 tęsinys. Vyskupas ir Žeromas gerokai pasivaišina prie pietų stalo ir dvasininkas, norėdamas priversti ūkvedį išmokti Dešimt Dievo įsakymų, pats nebegali jų prisiminti.

## Šaltiniai
Ilguvos ąžuolas

**Ilguvos ąžuolas** – išskirtinis ąžuolas, augantis Šakių rajono savivaldybėje, Kriūkų seniūnijoje, Ilguvos kaime, 130 m į pietus nuo Ilguvos bažnyčios, už pietinės civilinių kapinių tvoros. Medis tvirtu aukštu kamienu stūkso mišku apaugusios griovos šlaite, žemėjančiame link Nykos upelio. Teritorija priklauso Nykos kraštovaizdžio draustiniui. Pažymėtas lankytino objekto ženklu.

Paminklinis medis sunkiai pasiekiamas. Pagal kelio nuorodą vienas iš būdų pasiekti ąžuolą – iš panemunės, nuo Dulinčiškių einant palei Nykos upelį, pakylant į griovos šlaitą.  

## Pagrindiniai duomenys

Ąžuolas paskelbtas saugomu gamtos paveldo objektu Lietuvos Respublikos aplinkos ministro 2005 m. gegužės 23 d. įsakymu Nr. D1-255. Pagrindiniai parametrai 2014 m. duomenimis:
* Medžio rūšis – paprastasis ąžuolas (*Quercus robur L.*)
* Kamieno apimtis 1,3 m aukštyje –  5,42 m
* Kamienų skaičius –  3,8 m aukštyje šakojasi į 3 kamienus
* Medžio aukštis – 32 m
* Amžius – 300-400 metų

## Šaltiniai

## Nuorodos

* Gamtos mylėtojams ir romantikams. Nykos kraštovaizdžio draustinis *mytrips.lt*
Leonardo Vaca

**Leonardas Vaka Gutjeresas** (*Leonardo Vaca Gutiérrez*; g. 1995 m. lapkričio 24 d.) – futbolininkas iš Bolivijos, universalus žaidėjas paprastai rungtyniaujantis saugo pozicijoje. Atstovavo Bolivijos rinktinei, o 2019 m. rungtyniavo Brazilijoje vykusiame Pietų Amerikos čempionate „Copa America“ prieš Brazilijos, Peru ir Venesuelos atstovus.

## Karjera
Futbolininko karjerą pradėjo gimtinėje ir rungtyniavo Bolivijos klubuose. Atstovavo „Club Blooming“, „Sport Boys“, „Bolivar“ ir „Aurora“ kklubams.

Rungtyniavo Pietų Amerikos klubinėse varžybose „Copa Libertadores“, bei „Copa Sudamericana“.

### FK Žalgiris
2023 m. vasario 15 d. Vilniaus „Žalgirio“ klubas pristatė naujoką iš Bolivijos.

2023 m. lapkričio 17 d. pranešta, kad sutartis su žaidėju nutraukta.

### „Turan“ klubas
2024 m. vasario mėn. tapo žinoma, kad futbolininkas keliasi į Kazachstaną. Atstovavo Turkistano „Turan“ klubui.

### Vėlesnė karjera
2025 m. pirmoje pusėje atstovavo Club ABB (*Club Academia del Balompié Boliviano*). 2025 m. vasarą persikėlė į Real Oruro.

## Statistika
; A lygos statistika

Spalvų reikšmės:
:  rungtyniavo A lygoje;

## Laimėjimai
; su FK Žalgiris
* '''A lygos antroji vieta: 2023 m.

## Dalyvavimas čempionatuose

|}

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Motociklininkė

**Motociklininkė** () – 1968 m. erotinė romantinė drama. Tai pirmasis filmas, kuriam JAV buvo suteiktas X reitingas (filmas, skirtas suaugusiems). Juosta buvo filmuojama Prancūzijoje ir Vokietijoje, bei turėjo būti rodoma Kanų kino festivalyje, tačiau šis buvo atšauktas dėl 1968 m. gegužės įvykių Prancūzijoje.

## Turinys

Neseniai ištekėjusi Rebeka naktį palieka savo miegantį vyrą Reimondą, sėda ant savo motociklo ir išvažiuoja pas meilužį Danielį į Heidelbergą. Tolimesnis filmo veiksmas – tai Rebekos prisiminimai, erotiniai bei psichodeliniai apmąstymai apie abu jos gyvenimo vyrus.

Rebeka su Danieliumi susipažino likus kelioms savaitėms iki vestuvių savo tėvo knygyne. Danielis išmoko ją važiuoti motociklu ir jiedu tampa meilužiais. Kai Rebeka paklausia ar ją vestų, Danielis atsako, kad ne. Tuomet ji pasisako greitai ištekėsianti ir jis pažada brangią vestuvinę dovaną. Netrukus Rebekai pristatomas naujas motociklas. Tėvas įkalbinėja ją grąžinti dovaną, vyras liepia spręsti pačiai ir Rebeka jį pasilieka. Dabar, prisimindama Danielį, ji vyksta pas šį, nes yra tikra, kad judviejų santykiai dabar pasikeis, nes ji apsisprendė palikti vyrą. Kuomet iki kelionės tikslo lieka 4 kilometrai, užsisvajojusi Rebeka atsitrenkia į sunkvežimį ir žūva.

## Pagrindiniai aktoriai
: *Aktorius – vaidmuo*
* Alain Delon – Danielis
* Marianne Faithfull – Rebeka
* Roger Mutton – Reimondas
* Catherine Jourdan – Katerina 

## Šaltiniai
Saulės nudeginti

**Saulės nudeginti** () – 1960 m. prancūzų režisieriaus René Clément sukurtas kriminalinis filmas pagal Patricia Highsmith romaną „Talentingasis misteris RIplis“. 1999 m. režisierius Anthony Mingella sukūrė filmą tokiu pačiu pavadinimu.

Interneto svetainėje „Rotten Tomatoes“ juosta vertinama 95 % teigiamų atsiliepimų.

## Siužetas

Amerikietis Tomas Riplis vyksta į Italiją ieškoti turtingo paveldėtojo Filipo Grinlifo, kad šis grįžtų namo perimti savo tėvo verslo – už tai jam pažadėtas atlygis. Riplis susidraugauja su Filipu ir jo drauge Mardže, kurie nerūpestingai leidžia laiką jachtoje, tačiau Filipas neketina grįžti namo. Galiausiai Riplis jam pabosta ir tarp jaunuolių įsiplieskia kivirčas. Riplis nusprendžia nužudyti Filipą ir pasisavinti šio tapatybę. Kai Mardžė išvyksta, Riplis įvykdo savo planą, nuskandina jūroje Filipo kūną ir pradeda gyventi jo gyvenimą. Jam pavyksta atsikratyti Mardže nusiuntus Filipo vardu laišką, kad judviejų santykiai baigti, bet kai atvyksta artimas Filipo draugas Fredis Mailzas ir pradeda intensyviai ieškoti galimybės pasimatyti su bičiuliu, Riplis priverstas nužudyti ir jį. Galiausiai jis inscenizuoja Filipo savižudybę, o suklastotu testamentu viską palieka Mardžei. Kai Filipo tėvas patvirtina testamentą, jis suvilioja merginą, kad būtų su ja ir gyventų už Filipo pinigus. 

Tiesa išaiškėja, kai Riplis parduoda buvusią Filipo jachtą ir prie šios sraigto randamas įsipainiojęs Filipo kūnas.

## Pagrindiniai aktoriai
: *Aktorius – vaidmuo*
* Alain Delon – Tomas Riplis
* Maurice Ronet – Filipas Grinlifas
* Marie Laforet – Mardžė Diuval
* Erno Crisa – inspektorius Rikordis
* Billy Kearns – Fredis Mailzas
* Elvire Popuesco – madam Popova
* Romy Schneider – Fredžio bendrakeleivė

## Apdovanojimai
* Edgar Allan Poe apdovanojimas – geriausias užsienio filmas (1962)

## Šaltiniai
Layla Rigazzi

**Leila Rigaci** (; g. 1942 m. kovo 27 d. Lombardijoje) – modelis, 1960 m. karūnuota Mis Italija ir taip pačiais metais atstovavusi savo šalį konkurse Mis Pasaulis, kuriame pateko tarp 10-ies finalo dalyvių. 

1966 m. ji dalyvavo kaip vedėja TV programoje „Settevoci“, tačiau netrukus pasitraukė iš viešojo gyvenimo.

1965 m. Mis Italija tapo Leilos jaunesnioji sesuo Alba, kas yra unikalus įvykis mados ir pramogų pasaulyje.

## Nuorodos
* IMDb profilis

## Šaltiniai
Alba Rigazzi

**Alba Rigaci** (; g. 1947 m. sausio 24 d. Milane) – modelis, šou mergina, 1965 m. laimėjusi konkursą Mis Italija (1960 m. ši konkursą laimėjo ir jos vyresnioji sesuo Leila). 

Alba kurį laiką buvo TV viktorinos „La fiera dei sogni“ vedėjo asistentė. 1966 m. ji atliko vaidmenį filme „La lunga notte di Veronique“, taip pat yra pozavusi tuo metu populiarioms fotokomiksų nuotraukoms.

## Nuorodos
* IMDb profilis

## Šaltiniai
Fotokomiksas

**Fotokomiksas** (arba „fotonovelė“) – vienas iš komikso žanrų, kuriame vietoje piešinių naudojamos nuotraukos. Jie praėjusio amžiaus antroje pusėje buvo populiarūs Italijoje, Ispanijoje, taip pat Lotynų Amerikoje.

Komiksų nuotraukoms dažnai pozuoja realūs žmonės (aktoriai, modeliai, kartais – politikai), interneto memų personažai, taip pat žaislai. Kartais fotokomiksų nuotraukos papildomos piešiniais arba animaciniais personažais.

## Istorija

Fotokomikso pradžia gali būti laikomi 1927m., kuomet JAV bulvarinės spaudos pradžioje mėginta kurti seriją anekdotinių situacijų nuotraukų su „Ziegfeld Follies“ parodijų teatro atlikėjais Eddie Cantor ir Frances Upton. Situacijos buvo paimtos iš jų pasirodymų, o ant nuotraukų buvo pridėti žodžių balionai.

1940 m. foto komiksai atsirado Italijoje, kur po dešimtmečio tapo itin populiarūs (vėliau išgarsėjusi aktorė Sophia Loren taip pat buvo šių komiksų modeliu). 1966–69 m. buvo leidžiamas kriminalinis komiksas „Killing“. 

7 praėjusio amžiaus dešimtmetyje komiksai ėmė populiarėti Lotynų Amerikoje, ypač Meksikoje. 

1960–65 m. JAV ir Kanadoje humoristines fotosesijas publikavo žurnalas „Help!“. Panašias nuotraukas, tik su apsinuoginusiomis moterimis, vėliau ėmė spausdinti žurnalas „National Lampoon“. Išpopuliarėjo fotonovelės – knygos minkštais viršeliais, tačiau netrukus fotokomiksai virto tik reklaminiu priedu prie originalaus kūrinio.
 
Jungtinėje Karalystėje fotokomiksai buvo populiarūs 8 dešimtmetyje (žurnalas „Jackie“), tačiau vėliau susidomėjimas jais nuslopo.

Kurį laiką dar gyvavo ir internetiniai komiksai („Night Zero“, „A Softer World“). Šiuo metu programinė įranga, leidžianti prie asmeninių nuotraukų pridėti žodžių balionusir juos įtraukti į pasakojimo maketus, taip pat atgaivino susidomėjimą šia medijos forma.

## Šaltiniai
Milan Jezdimirović

**Milanas Jezdimirovičius** (; g. 1996 m. rugsėjo 5 d.) – Serbijos futbolininkas, gynėjas.

## Karjera
Karjerą pradėjo gimtinėje ir atstovavo Užicės „Jedinstvo“ futbolo klubui. 

2015 m. nuomos pagrindais persikėlė į FK „Zlatibor“. 

Vėlesniais metais grįždavo į Užicę, ir vėl persikeldavo į Zlatobor. 

2018 m. vasarį žaidėjas perėjo į GFK „Sloboda Uzice“. 

2019–2020 m. sezone vėl atstovavo FK „Zlatibor“. Tapo Pirmos lygos nugalėtojais ir pateko į Superlygą. 
: 2020–2021 m. sezone Superlygoje sužaidė 34 rungtynes.

2021–2022 m. sezone rungtyniavo Suboticos „Spartak“. Superlygoje sužaidė 23 rungtynes. 

2022 m. rugpjūtį perėjo į Surdulicos „Radnik“ klubą. Spalio mėn. žaidėjas paliko ekipą.

### FC Džiugas
2023 m. vasario 15 d. pranešta, kad tapo Telšių „Džiugo“ nariu.

2023 m. gegužės 14 d. A lygos rungtynėse prieš „Bangos“ klubą galva nukreipė kamuolį į savus vartus. Telšiškiai namuose pralaimėjo varžovams rezultatu 1:2.

2024 m. sausio 6 d. tapo žinoma, kad futbolininkas palieka klubą.

### Vėlesnė karjera
2024 m. pirmoje pusėje atstovavo Valletta FC (Malta). 2024 m. vasarą persikėlė į FK Tekstilac Odžaci (Serbija). 2025 m. paliko klubą.

## Statistika
; A lygos statistika

Spalvų reikšmės: 
: rungtyniavo A lygoje;

## Išnašos

## Nuorodos
* alyga.lt svetainė
* SOCCERWAY
* FLASHSCORE
* Transfermarkt
* lietuvosfutbolas.lt 
* Globalsportsarchive
* fcdziugas.lt svetainė
Sarah Gadon

**Sara Gadon** (; g. 1987 m. balandžio 7 d. Toronte) – kanadiečių aktorė. 

## Biografija
Sara gimė psichologo ir mokytojos šeimoje, turi vyresnį brolį Džeimsą. Jų šeima turi anglų ir italų šaknų.  Aktorės karjerą Sara pradėjo būdama 11 metų nedideliu vaidmeniu TV seriale „Jos vardas Nikita“. Vėliau ji taip pat pasirodė serialuose „Are You Affraid of the Dark?“, „Twice in a Lifetime“, „Mutant X“ ir kt.

Po serialų sekė vaidmenys TV filmuose, o už vaidmenį juostoje „The Other Me“ (2000) buvo nominuota „Young Artist Award“ apdovanojimui. Vėliau ji nusifilmavo trijuose David Cronenberg juostose „Dangerous Method“ (2011), „Cosmopolis“ (2012) ir „Maps to the Stars“ (2014). 2011 m ji taip pat pasirodė ir juostoje „Dream House“ kartu su Daniel Craig, Naomi Watts ir Rachel Weisz. 2016 m. Sara atliko vieną pagrindinių vaidmenų seriale „11.22.63“.

2015 m. ji režisavo dokumentinio serialo „Reelside“ vieną iš epizodų.

## Filmografija
### Kinas

* Fast Food High (2003)
* Siblings (2004)
* Charlie Bartlett (2007)
* Leslie, My Name Is Evil (2009)
* A Dangerous Method (2011)
* The Moth Diaries (2011)
* Dream House (2011)
* Cosmopolis (2012)
* Antiviral (2012)
* Enemy (2013)
* Belle (2013)
* The Amazing Spider-Man 2 (2014)
* Maps to the Stars (2014)
* Dracula Untold (2014)
* The Girl King (2015)
* A Royal Night Out (2015)
* Indignation (2016)
* The 9th Life of Louis Drax, (2016)
* The Death and Life of John F. Donovan (2018)
* Vampires vs. the Bronx (2020)
* Black Bear (2020)

### Televizija

* Jos vardas Nikita (1998)
* Are You Afraid of the Dark? (1999)
* The Other Me (2000, TV filmas)
* Mutant X (2002)
* Cadet Kelly (2002, TV filmas)
* Mom's on Strike (2002)
* The Cutting Edge 3: Chasing the Dream (2008, TV filmas)
* Happy Town (2010, 8 epizodai)
* World Without End (2012, 6 epizodai)
* The Border (2008-2009, 14 epizodų)
* Murdoch Mysteries (2009-2011, 4 epizodai)
* 11.22.63 (2016, 8 epizodai)
* Alias Grace (2017, 6 serijos)
* Letterkenny (2017, 6 epizodai)
* True Detective (2019)

## Pagrindiniai apdovanojimai
* ACTRA Awards
* Canadian Screen Awards – geriausia aktorė (2014, 2018, 2019)
* INOCA Awards – geriausia aktorė (2018)

## Nuorodos

* IMDb profilis

## Šaltiniai
11.22.63 (serialas)

**11.22.66** – fantastinis mini serialas pagal to paties pavadinimo Stepheno Kingo romaną. Vieni iš serialo prodiuserių yra pats autorius, taip pat ir James Franco, atlikęs pagrindinį vaidmenį.

## Turinys

Džeikas Epingas, neseniai išsiskyręs anglų kalbos mokytojas iš nedidelio miestelio Meino valstijoje, iš savo draugo Elo Templtono sužino paslaptį: šio užeigoje yra durys, pro kurias įžengęs atsiduri 1960–ųjų metų pasaulyje. Vėžiu sergantis Elas įtikina Džeiką keliauti į praeitį ir sutrukdyti prezidento John F. Kennedy nužudymą, kuris įvyks 1963 m. lapkričio 22 d. Dalase. Pats Elas ne kartą bandė tai padaryti, tačiau praeitis jam vis pasipriešindavo. Dabar jis tikisi, kad tai pavyks Džeikui.

## Pagrindiniai aktoriai
: *Aktorius – vaidmuo*
* James Franco – Džeikas Epingas / Džordžas Ambersonas, anglų kalbos mokytojas, keliaujantis į praeitį sutrukdyti prezidento Kenedžio nužudymui
* Chris Cooper – Elas Templtonas, Džeiko draugas, padėjęs jam pasirengti kelionei į praeitį ir pats nesėkmingai mėginęs sutrukdyti pasikėsinimą
* Sarah Gadon – Seidė Danhil, Džeiko draugė praeityje
* Daniel Webber – Lee Harvey Oswald, oficialiai pripažintas Kenedžio žudiku, tačiau Džeikas stengiasi išsiaiškinti ar tai tiesa
* Lycy Fry – Marina Osvald, Lee žmona
* George MacKay – Bilas Tarkotas, Džeiko pagalbininkas praeityje

## Pagrindiniai apdovanojimai
* Saturno apdovanojimas
* ASCAP apdovanojimas
* Emmy nominacija – geriausi vizualiniai efektai 

## Šaltiniai

## Nuodoros
* Oficiali serialo svetainė
FC Spaeri

**Tbilisio „Spaeri“** – Gruzijos futbolo klubas iš Tbilisio.

## Istorija
Klubas įkurtas 2017 m. Pradėjo nuo regioninių pirmenybių. 2019 m. rungtyniavo Ketvirtoje lygoje.

2020 m. rungtyniavo Trečioje lygoje. 2021 m. tapo Trečios lygos nugalėtojais.

2022 m. rungtyniavo Antroje lygoje ir užėmė antrą vietą. Rungtyniavo pereinamosiose rungtynėse dėl patekimo į aukščiausią lygą, tačiau nepavyko nugalėti varžovų. Pirmosiose rungtynėse, įvykusiose 2022 m. gruodžio 8 d., FC Gagra nugalėjo „Spaeri“ klubą rezultatu 2:0. Atsakomosioe rungtynėse, įvykusiose 2022 m. gruodžio 12 d. po pagrindinio laiko rezultatu 2:0 pirmavo „Spaeri“. Pratęsimo metu ekipos apsikeitė įvarčiais ir pagrindinis laikas baigėsi rezultatu 3:1. Baudinių serijoje tikslesni buvo FC Gagra futbolininkai, nugalėję 5-4, išsaugojo vietą stipriausioje šalies lygoje.

## Pasiekimai
; Trečioji lyga
* **Nugalėtojai (1):** 2021 m.

::Šaltiniai: 

## Sezonai

**Legenda:** 
: Lygmuo:  Aukščiausioji lyga;  Antra lyga;  trečia lyga;  ketvirta lyga; ;  regioninė lyga
: Vieta:  nugalėtojai;  antra vieta;  iškritimas.

## Spalvinė gama

## Apranga
; Aprangos spalvinės gamos pokyčiai
: Namuose rungtyniauja tradicine (mėlyna) apranga;

## Išnašos

## Nuorodos
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Po kupolu (serialas)

**Po kupolu** () – mokslinės fantastikos serialas, sukurtas pagal to paties pavadinimo Stephen King romaną.

## Turinys

Vieną dieną nedidelis Česters Milso miestelis Meino valstijoje staiga atskiriamas nuo išorinio pasaulio permatomu kupolu. Maždaug 16 km skersmens ir 6 km aukščio permatomas barjeras izoliuoja miestelio gyventojus ir atsitiktinai į jį užklydusius pakeleivius. Jis praleidžia šviesą, tačiau izoliuoja radijo bangas ir žmonės viduje, visiškai atkirsti nuo išorinio pasaulio, priversti ieškoti išgyvenimo kelių. 

## Pagrindiniai aktoriai
: *Aktorius – vaidmuo*
* Mike Vogel – Deilas „Barbė“ Barbara, buvęs kariškis, įstrigęs Česters Milse
* Rachelle Lefevre – Džulija Šamvėj, žurnalistė
* Nathalie Martinez – Linda Ezkivel, policininkė
* Britt Robertson – Endžė Makalister
* Dean Norris – Džeimsas „Didysis Džimas“ Renė, įtakingas Česters Milso veikėjas
* Alexander Koch – Džeimsas „Jaunėlis“ Renė, „Didžiojo Džimo“ sūnus
* Colin Ford – Džo Makalisteris, Endžės brolis
* Mackenzie Lintz – Eleonona „Norė“ Kalvert Hil, paauglė, įstrigusi miestelyje 

## Pagrindiniai apdovanojimai
* Saturno apdovanojimas (nominacija) – geriausias aktorius (D. Norris), geriausias jaunas aktorius (C. Ford), geriausia jauna aktorė (M. Lintz)

## Šaltiniai
Zeudi Araya

**Zeudi Araja** (; g. 1951 m. vasario 10 d. Dekemharėje) – kino aktorė ir prodiuserė.

## Biografija
Araja gimė dabartinės Eritrėjos mieste Dekemharėje, tuometinėje Etiopijos ir Eritrėjos federacijoje, diplomato šeimoje, kuris 7 ir 8 praėjusio amžiaus dešimtmečiuose buvo šavo šalies ambasadorius Italijoje.

Araja 1969 m. baigė mokyklą Adis Abeboje ir tais pačiais metais laimėjo grožio konkursą „Mis Eritrėja“. 1970 m. ji persikėlė gyventi į Italiją, kur nusifilmavo keliose TV reklamose. Pirmieji jos vaidmenys kine erotinėse komedijose, kol 1976 m. gavo didesnį vaidmenį – įkūnijo Penktadienę Sergio Corbucci komedijoje „Ponas Robinzonas“ (su Paolo Villaggio).
 
## Asmeninis gyvenimas
Araja buvo ištekėjusi už 26 metais vyresnio prodiuserio Franco Cristaldi, kurio filmuose dažnai vaidino. Po šio mirties 1994 m. ji gyvena su režisieriumi Massimo Spano, su kuriuo susilaukė sūnaus (1995 m.).

## Kita
2021 m. grožio konkursą Mis Italija laimėjusi Zeudi Di Palma sakė, kad šiuo vardu buvo pavadinta Arajos garbei.

## Filmografija
* Mergina mėnulio spalvos oda (1972)
* La ragazza fuoristrada (1973)
* Kūnas (1974)
* La preda (1974)
* La peccatrice (1975)
* Ponas Robinzonas (1976)
* Neapolio detektyvas (1979)
* Tesoromio (1979)
* I paladini: storia d'armi e d'amori (1983)
* Il giorno prima (1987)

## Apdovanojimai
* Taorminos filmų festivalis (1973)

## Nuorodos

* IMDb profilis

## Šaltiniai
Mikalojus Vorobjovas

**Mikalojus Vorobjovas** (; 1903 m. gegužės 19 d. Šiauliai – 1954 m. birželio 7 d. Nortamptonas, Masačusetsas, JAV) – Lietuvos dailėtyrininkas. 

## Biografija
Tėvai – Sergejus Vorobjovas (1866–1941?) ir Adolfina Anna Rosenthal (1873–1941). 1903 m. birželio 24 d. buvo pakrikštytas Šiaulių šv. apaštalų Petro ir Povilo cerkvėje. Tėvą paskyrus Kauno apygardos teismo svarbių bylų tardytoju, 1904 m. šeima persikelė į Kauną, kur M. Vorobjovas nuo 1913 m. mokėsi grafo Matvejaus Platovo berniukų gimnazijoje. 1915 m. šeima pasitraukė į Maskvą, 1921 m. grįžo į Kauną, čia M. Vorobjovas iki 1924 m. mokėsi vokiečių realinėje mokykloje. Ją baigęs, išvyko studijuoti į Marburgo universitetą. 1926 m. du semestrus studijavo Berlyno Frydricho Vilhelmo universitete (dabar Berlyno Humboldtų universitetas), 1927–1933 m. – Miuncheno universitete, kuriame, vadovaujant prof. Wilhelmui Pinderiui, parašė ir 1933 m. apsigynė disertaciją apie Bavarijos vėlyvojo baroko architekto Dominyko Zimmermanno pastatų langų formų genezę (atskiru leidiniu disertacija pasirodė 1934 m. – „Die Fensterformen Dominikus Zimmermanns: Versuch einer genetischen Ableitung“).

1933–1940 m. mokytojavo Kauno žydų gimnazijoje, dirbo „Pribačio“ knygyne, vadovavo „Spaudos fondo“ užsienio knygų skyriui. 1940 m. su žmona Eugenija Ariadne Riedel (1909–1963) ir dukra Marija (1934–2001) apsigyveno Vilniuje, Žvėryne. 1941–1944 m. dėstė Vilniaus universitete ir Vilniaus dailės akademijoje, dirbo Lietuvos dailės muziejuje. 1943 m. baigė rašyti habilitacinę disertaciją „Modernizmo epocha Europos mene“, bet vokiečiams uždarius Vilniaus universitetą, jos apsiginti nespėjo.

1944 m. su šeima pasitraukė Austriją, Gracą, 1946 m. – į karo pabėgėlių stovyklą netoli Zalcburgo. 1949 m. persikėlė į JAV, kur dėstė rusų literatūrą Smitho merginų kolegijoje Nortamptone. 1954 m. birželio 7 d. nusižudė, palaidotas Kembridžo kapinėse Masačusetse.

## Darbai
Parašė monografiją *M. K. Čiurlionis: lietuvių tapytojas ir muzikas* (*M. K. Čiurlionis: der litauische Maler und Musiker* 1938, lietuviškai išleista 2012), knygas *Vilniaus menas* (1940, kiti leidimai – 1997, 2023), *Modernizmo epocha mene* (1943), daug straipsnių meno istorijos ir teorijos klausimais

## Šaltiniai
Leandro Bolmaro

**Leandras Nikolasas Bolmaras** (, g. 2000 m. rugsėjo 11 d.) – italų kilmės Argentinos krepšininkas.

## Karjera
2018 m. prisijungė prie „FC Barcelona“ komandos.

2020 m. NBA naujokų biržoje Niujorko „Knicks“ pasirinko jį 23-iuoju šaukimu, tačiau tą pačią naktį išmainė į Minesotos „Timberwolves“. 2021 m. rugsėjo 18 d. pasirašė ketverių metų sutartį su „Timberwolves“, kurio vertė siekė 11,8 mln. JAV dolerių.

2023 m. vasario 16 d. Jutos „Jazz“ nutraukė L. Bolmaro sutartį, o kovo 2 d. pasirašė sutartį su Ispanijos krepšinio lygoje besivaržančioje Tenerifės „Lenovo“ komanda.

2023 m. liepos 19 d. prisijungė prie Eurolygoje besivaržančios Miuncheno „Bayern“ komandos, su kuria tapo 2024 m. Vokietijos krepšinio lygos ir taurės čempionu.

## Nacionalinė rinktinė
2017 m. atstovavo Argentinos jaunimo krepšinio rinktinei jaunimo iki 17 metų Pietų Amerikos čempionate. Čempionate jis vidutiniškai pelnė po 13,8 taško – daugiausiai rinktinėje.

Atstovavo Argentinos vyrų krepšinio rinktinei 2020 m. vasaros olimpinėse žaidynėse.

## Pasiekimai

* ACB čempionas (2021 m.)
* Ispanijos krepšinio taurės čempionas (2021 m.)
* Vokietijos krepšinio lygos čempionas (2024 m.)
* Vokietijos krepšinio taurės čempionas (2024 m.)
* Italijos krepšinio supertaurės čempionas (2024 m.)
* Italijos krepšinio taurės čempionas (2026 m.)

## Išnašos
Hokaido subprefektūros

**Hokaido subprefektūros** () – Hokaido prefektūros administraciniai vienetai. Paprastai subprefektūrą sudaro nuo kelių iki keliolikos miestų, miestelių ir (arba) kaimų. Nuo 2010 m. balandžio mėn. Hokaide veikia 9 bendrieji subprefektūrų biurai () ir 5 subprefektūrų biurai ().

## Subprefektūros

## Nuorodos

* Oficialūs subprefektūrų biurų tinklalapiai
Kitojaus Plikakalniai

**Kitojaus Plikakalniai** (, ) – kalnagūbris Rusijoje, pietvakarių Buriatijoje, Rytų Sajano kalnuose. Ilgis 180 km. Aukštis iki 3215 m (Ospino Plikakalnis). Būdingas aukštikalnių paviršius.

Šlaituose auga maumedžių ir kedrų miškai, virš 2000 m aukščio – akmenuota kalnų tundra. Yra asbesto telkinių.

## Šaltiniai
Ivamidzava

**Ivamidzava** () – Japonijos miestas, esantis Hokaido saloje, Soračio subprefektūroje. 2020 m. mieste gyveno 79 306 žmonės. Tai Soračio subprefektūros administracinis centras.

2006 m. kovo 27 d. Kurisavos miestelis ir Kitos kaimas buvo prijungti prie Ivamidzavos.

## Istorija
1906 m. Ivamidzavos kaimas tapo Ivamidzavos miesteliu. 1943 m. Ivamidzavos miestelis tapo Ivamidzavos miestu.

Tai buvo vienas svarbiausių Hokaido sausumos transporto taškų, o spartaus ekonomikos augimo laikotarpiu – pagrindinė traukinių, jungiančių netoliese esančias akmens anglių kasyklas ir uostamiesčius visame Hokaide, bazė. Žlugus anglių pramonei, pagrindinės pramonės šakos persikėlė į žemės ūkį ir gamybą.

## Gyventojai

## Švietimas

### Universitetai
* Hokaido švietimo universitetas, Ivamidzavos studentų miestelis
## Miestai partneriai
Miestai, su kuriais Ivamidzava yra užmezgusi partnerystės ryšius:

*  Pokatelas, Jungtinės Amerikos Valstijos (nuo 1985 m.)
*  Kanbis, Jungtinės Amerikos Valstijos (nuo 1989 m.)
*  Ačengas, Kinija (nuo 1982 m.)
## Išnašos

## Nuorodos

* Oficiali svetainė
Kicmanė

**Kicmanė** () – miestas pietvakarių Ukrainoje, Černivcių srityje, 20 km į šiaurės vakarus nuo Černivcių, prie Sovycios upelio. Praeina plentas ir geležinkelis Ternopilis–Černivciai. Maisto pramonė. Yra krašto muziejus, žemės ūkio technikumas, poeto ir kompozitoriaus Volodymyro Ivasiuko namas-muziejus.

## Istorija
Kicmanė rašytiniuose šaltiniuose minima nuo 1413 m. Nuo XVI a. buvo turkų, nuo 1774 m. – Austrijos imperijos valdžioje. 1788 m. suteiktas miestelio statusas. 1918 m. Kicmanė užimta Rumunijos, 1940 m. – TSRS.

## Šaltiniai
Kiš Balatonas

**Kiš Balatonas** ( 'Mažasis Balatonas') – gamtos draustinis pietvakarių Vengrijoje, prie pietvakarinio Balatono ežero galo ir Zalos upės žiočių, priklauso Balatono aukštumų nacionaliniam parkui. Įsteigtas 1951 m., užima 140 km² plotą.

Apima vandenų ir šlapynių sritis – svarbias vandens ir migruojančių paukščių buveines. Ramsaro konvencijos saugomas objektas (nuo 1979 m.).

Tai užpelkėjusi Zalos delta, kurios didžiąją dalį užima nendrynai. Sekliuose vandenyse neršia žuvys, čia apsistoja daug migruojančių paukščių, lizdus suka vandens paukščiai.

## Šaltiniai
Žižiūnas

* Algimantas Žižiūnas (1940–2023) – fotografas, žurnalistas, rašytojas, kraštotyrininkas, knygų autorius ir iliustratorius, visuomenininkas;
* Kazimieras Žižiūnas (1895–1964) – vargonininkas, chorvedys, kompozitorius.

Pavardė kildinama nuo žodžio *ži̇̀žė* „žiužė, pikčiurna“. Tradiciškai papiltusi Ramygalos, Krekenavos, Vadoklių apylinkėse.

## Šaltiniai
Kitimatas

**Kitimatas** () – miestas Kanados vakaruose, Britų Kolumbijos provincijoje, 650 km į šiaurės vakarus nuo Vankuverio, 110 km į pietryčius nuo Prins Ruperto, prie Daglaso įlankos (fjordo) galo, apie 90 km nuo Ramiojo vandenyno. Jūrų uostas. Geležinkelis į Terasą. Kitimatas garsėja savo aliuminio gamykla, įkurta 1954 m. Ji – viena didžiausių Kanadoje (236 000 t aliuminio per metus). Taip pat medienos apdirbimo, naftos chemijos, popieriaus-celiuliozės pramonė, žvejyba. Yra galinga Kemano vandens jėgainė. Veikia šimtmečio muziejus.

2016 m. 81,4 % Kitimato gyventojų buvo europiečių kilmės, 8,3 % – indėnai, 2,8 % – metisai, 1,9 % – išeiviai iš Pietų Azijos.

## Istorija
Iki XX a. vid. Kitimatas buvo mažas indėnų kitmatų (haislų) žvejų kaimas. Aplink statomą aliuminio kombinatą pradėjo kurtis miestas (teisės suteiktos 1953 m.).

## Šaltiniai
Kotryna Juodzevičiūtė

**Kotryna Juodzevičiūtė (Kotryna)** (g. 1999 m. gegužės 13 d.) – Lietuvos dainininkė, dainų kūrėja, aktorė. 

Reguliariai koncertuoja festivalyje Kaunas Jazz (2016, 2018, 2019, 2020, 2022, 2023).

## Biografija
Buvusi grupės "Silent Blast" narė, kuriai vadovavo garsus Lietuvos džiazo muzikantas Vytautas Labutis. Grupė koncertavo džiazo festivaliuose Estijoje, Serbijoje, Ukrainoje, Lenkijoje it kt. Vėliau, grupei iširus, įkūrė ansamblį "KJ Collective", su kuriuo iki šiol reguliariai koncertuoja. 

2021 m. pristatė autorinę dainą "Where At?".

2022 m. atliko pagrindinį vaidmenį režisieriaus Donato Ulvydo kino koncertuose pagal knygą "Vilniaus Pokeris" bei šiame projekte pradėjo veiklą su Jievaro Jasinskio vadovaujamu "Vilnius Jjazz Ensemble". Vėliau, su šiuo ansambliu išleido dainas - "Deadly Dance", "With The Wind", "Lazy Palms". 

2023 m. sausį pristatė autorinę dainą, sukurtą su britų atlikėju *teevalentino.*.

2023 m. vasarį pranešė apsigyvenusi Londone.

## Įvertinimas
* 2016 m. tapo „Lietuvos balso“ nugalėtoja;
* 2017 m. nacionalinėje „Eurovizijos“ atrankoje užėmė 3-iąją vietą.
* 2018 m. nacionalinės „Eurovizijos“ atrankos finalistė.

## Šaltiniai

## Nuorodos
* IMDb profilis
Jordan Clarkson

**Džordanas Teiloras Klarksonas** (, g. 1992 m. birželio 7 d.) – Filipinų krepšininkas.

## Karjera
2014 m. NBA naujokų biržoje Vašingtono „Wizards“ pasirinko jį 46-uoju šaukimu, tačiau tą pačią naktį išmainė į Los Andželo „Lakers“.

2018 m. vasarį žaidėjas išmainytas į Klivlando „Cavaliers“, o 2019 m. gruodį – į Jutos „Jazz“.

2020 m. lapkritį Klarksonas pasirašė ketverių metų kontrakto pratęsimą, kurio vertė siekė 52 mln. JAV dolerių.

## Šalies rinktinė

Dž. Klarksonas atstovavo Filipinų vyrų krepšinio rinktinei 2018 m. Azijos žaidynėse, kuriose rinktinė iškovojo penktą vietą.

## Pasiekimai

* 2021 m. NBA šeštas žaidėjas.
* 2015 m. Visų NBA naujokų pirmoji komanda.

## Asmeninis gyvenimas
Dž. Klarksonas turi JAV ir Filipinų pilietybes.

## Išnašos
FC Gori

**Gorio „Gori“**, o angliškuose šaltiniuose žinomas **FC Gori** pavadinimu – Gruzijos futbolo klubas iš Gorio.

## Istorija
Klubas įkurtas 2015 m. Nuo 2016 m. rungtyniavo Trečioje lygoje. 2016 m. tapo Trečios lygos nugalėtojais, tačiau nebuvo perkelti į aukštesnė divizioną.

2020 m. rungtyniavo Trečioje lygoje ir užėmė trečią vietą. Rungtyniavo pereinamosiose rungtynėse dėl patekimo į aukščiausią lygą, tačiau nepavyko nugalėti varžovų. 

## Pasiekimai
; Trečioji lyga
* **Nugalėtojai (1):** 2016 m.

::Šaltiniai: 

## Sezonai

**Legenda:** 
: Lygmuo:  Aukščiausioji lyga;  Antra lyga;  Trečia lyga;  ketvirta lyga;  Regioninė lyga
: Vieta:  nugalėtojai;  antra vieta;  iškritimas.

## Spalvinė gama

## Apranga

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* Transfermarkt
Lotte Goslar

**Lotė Goslar** (, 1907 m.vasario 27 d. Dresdenas, Vokietija – 1997 m. spalio 16 d. Greit Baringtonas, JAV) – vokiečių ir amerikiečių šokėja.

## Biografija
Dresdene gimusi L. Goslar buvo kilusi iš bankininkų šeimos ir nuo mažens siekė šokėjos karjeros. Ji mokėsi pas M. Vigman ir G. Paluką. L. Goslar debiutavo Berlyne. Netrukus ji sukūrė savo ekspresionistinio šokio stilių. 1933 m. L. Goslar paliko Vokietiją ir prisijungė prie Erikos Man kabareto „Die Pfeffermühle“ („Pipirų Malūnas“).

L. Gosler su kabaretu gastroliavo po Europą ir sulaukė sėkmės Prahos Laisvajame teatre. Vėlyvą 1936 m. rudenį su grupe išvyko į JAV, kad 1937 m. pradžioje čia imtų dirbti su „The Peppermill“ (angliškas kabareto „Die Pfeffermühle“ pavadinimas), tačiau kabaretas JAV nesulaukė sėkmės. Kadangi L. Gosler bjaurėjosi naciais, liko gyventi JAV.

L. Goslar pasirodydavo naktiniuose klubuose, 1943 m. išvyko į Holivudą ir čia įkūrė savo trupę, su kuria surengė daugybę turų po JAV, o vėliau ir Europą. Nuo 8-ojo dešimtmečio pabaigos ji ne kartą šoko Vokietijoje.

Kaip choreografė, ji sukūrė hibridinę šokio ir pantomimos formą. L. Goslar parengė pasirodymus „Tik žmonėms“ (1954) ir „Klounai bei kiti kvailiai“ (1966). Ji taip pat dirbo šokių instruktore, be kitų, mokė Merlin Monro ir Gaverį Čempioną. 1987 m. L. Goslar pasirodė Rozos fon Prauheim filme „Dolė, Lotė ir Marija“ („Dolly, Lotte and Maria“).

Savo, kaip artistės ir šokėjos, palikimą ji paskyrė Kelno vokiečių šokių archyvui () ir Niujorko viešosios bibliotekos Džeromo Robinso šokių skyriui.

Sulaukusi 90 metų, L. Goslar mirė Greit Baringtone, Masačusetse.

## Išnašos
Astravo valsčius

**Astravo valsčius** (, ) – buvęs administracinis-teritorinis vienetas dabartinėje pietvakarių Baltarusijos teritorijoje. Centras – Astravas.

## Istorija

Valsčius įkurtas XIX a. Minsko gubernijoje. Po I pasaulinio karo atiteko Lenkijai.

|-
| 1877 m. || || 4411 || 361 kiemas  || 4 seniūnijos || 16
|}

## Šaltiniai

* Valsčiaus gyvenvietės (Radzima.net)
Varonča

**Varonča** (, ) – agromiestelis vidurio vakarų Baltarusijoje, 7 km į pietus nuo Raicos ir 7 km į vakarus nuo Cyryno.

## Istorija

XIX a. buvo dvaras Naugarduko apskrities Cyryno valsčiuje. XX a. tarpukariu buvo Cyryno valsčiaus centras.

## Šaltiniai
Amat-Mamu

**Amat-Mamu** (~1750 m. pr. m. e.) – Sipare, Babilonijoje, gyvenusi žynė ir šventyklos raštininkė.

Amat-Mamu priklausė Siparo *[[gagum]]*. Šioje siena apsuptoje zonoje būta šimtų namų, kur gyveno tik *[[naditu]]* moterys; jos buvo kilusios iš turtingiausių miesto šeimų, negalėjo ištekėti, susilaukti vaikų (dėl to jų gyvenimo trukmė buvo gerokai ilgesnė). Siparo *gagum* Amat-Mamu buvo viena iš aštuonių raštininkių (apie tai liudija *naditu* įrašai). Savo pareigas Amat-Mamu vykdė valdant trims karaliams – Hamurabiui (1792–1750 m. pr. m. e.), Samsuilunai (1749–1712 m. pr. m. e.) ir Abi-ešuhui (1711–1684 m. pr. m. e.). Iš to galima spręsti, kad *gagum* ji praleido bent 40 metų.

## Išnašos
Dvarčiaus valsčius

**Dvarčiaus valsčius** (, ) – buvęs administracinis-teritorinis vienetas dabartinėje vakarų Baltarusijos teritorijoje. Centras – Dvarčius.

## Istorija

Valsčius įkurtas XIX a. Gardino gubernijoje. Po I pasaulinio karo atiteko Lenkijai.

|-
| 1877 m. || || 5573 || 758 kiemai  || 10 seniūnijų || 32
|}

## Šaltiniai

* Valsčiaus gyvenvietės (Radzima.net)
Naugarduko valsčius

**Naugarduko valsčius** () – buvęs administracinis-teritorinis vienetas dabartinėje vakarų Baltarusijos teritorijoje. Centras – Naugardukas.

## Istorija

Valsčius įkurtas 1936 m. vasario 3 d. vietoje buvusio Haradzečnos valsčiaus.

## Šaltiniai
Malachoucai

**Malachoucai** (, ) – kaimas pietvakarių Baltarusijoje, 14 km į pietus nuo Baranovičių. Apylinkės centras.

## Istorija

XIX a. minimas kaip kaimas Naugarduko apskrities Jastrambelio valsčiuje. XX a. tarpukariu laikinai buvo šio valsčiaus centras.

## Šaltiniai
Veraskavos valsčius

**Veraskavos valsčius** () – buvęs administracinis-teritorinis vienetas dabartinėje vakarų Baltarusijos teritorijoje. Centras – Veraskava.

## Istorija

Valsčius įkurtas XIX a. Minsko gubernijoje. Po I pasaulinio karo panaikintas.

|-
| 1877 m. || || 4217 || 345 kiemai  || 5 seniūnijos || 17
|}

## Šaltiniai

* Valsčiaus gyvenvietės (Radzima.net)
Veraskava

**Vèraskava**  (, ) – kaimas vidurio vakarų Baltarusijoje, 12 km į vakarus nuo Liubčios.

## Istorija

XIX a. buvo dvaras ir kaimas Liubčios valsčiuje (Naugarduko apskritis). Kurį laiką buvo Veraskavos valsčius.

## Šaltiniai
Sunagava

**Sunagava** () – Japonijos miestas, esantis Hokaido saloje, Soračio subprefektūroje. 2020 m. mieste gyveno 16 486 žmonės.

## Pavadinimas
Miesto pavadinimas kilęs iš ainų kalbos žodžio *Ota-ushi-nai*, reiškiančio upę prie smėlėto kranto.

## Istorija
1890 m. įkurtas Naės kaimas. 1897 m. nuo jo atsiskyrė Utašinajaus kaimas. 1903 m. Naė pervadinta Sunagava. 1923 m. suteiktos miesto teisės. 1944 m. nuo Sunagavos atsiskyrė Najės kaimas, 1949 m. – Kamisunagavos miestelis.

## Gyventojai

## Išnašos

## Nuorodos
* Oficiali svetainė
Lanė

:: *Apie upę žr. [[Lanė (upė)]]*.

**Lãnė**  (, ) – agromiestelis pietvakarių Baltarusijoje, 10 km į pietus nuo Nesvyžiaus. Apylinkės centras.

## Istorija

XIX a. buvo kaimas, Slucko apskrities Lanės valsčiaus centras.

## Šaltiniai